**Մրցույթ՝ ՀՀ Սյունիքի մարզի «Ձագիկավանի միջնակարգ դպրոց» ՊՈԱԿ-ի դասվարի (18 դասաժամ), կենսաբանություն (6 դասաժամ), քիմիա (10 դասաժամ), տեխնոլոգիա (6 դասաժամ) առարկաների ուսուցչի թափուր տեղերի համար**

Մրցույթն անցկացվում է երկու փուլով՝ թեստավորման և հարցազրույցի։ Թեստավորման փուլն անցկացվում է՝ ըստ ՀՀ ԿԳՄՍՆ մշակած հարցաշարի։ Հարցազրույցի փուլի հարցաշարը կազմում է հաստատությունը և յուրաքանչյուր մասնակցի հետ հարցազրույցն անցկացնում առանձին։

 Մրցույթին մասնակցելու համար պետք է ներկայացնել՝

* դիմում (Ձև 1), մեկ լուսանկար 3x4 չափի,
* բարձրագույն կրթությունը հավաստող փաստաթուղթ (դիպլոմ),
* անձը հաստատող փաստաթուղթ,
* «Հանրակրթության մասին» ՀՀ օրենքի 26-րդ հոդվածի 1-ին մասին համապատասխան՝ աշխատանքային ստաժի վերաբերյալ տեղեկանք աշխատավայրից և աշխատանքային գրքույկի պատճենը (առկայության դեպքում),
* ինքնակենսագրություն (Ձև 5),
* այլ պետությունների քաղաքացիները՝ ՀՀ-ում աշխատելու իրավունքը հավաստող փաստաթուղթ,
* ՀՀ արական սեռի քաղաքացիները՝ նաև զինվորական գրքույկ,
* հրատարակված հոդվածների ցանկ կամ գիտական կոչումը հավաստող փաստաթղթեր (առկայության դեպքում),
* որակավորման տարակարգ ունենալու դեպքում՝ հավաստող փաստաթուղթ։

Տնօրենի կողմից նշանակված պատասխանատու անձը փաստաթղթերի բնօրինակները համեմատում է պատճենների հետ և բնօրինակները վերադարձնում։ Եթե ներկայացված փաստաթղթերի ցանկն անբողջական չէ կամ առկա են թերություններ, մասնակիցը կարող է մինչև փաստաթղթերի ընդունման ժամկետի ավարտը վերացնել և համալրել դրանք։

 Փաստաթղթերն ընդունվում են **սեպտեմբերի 09-ից մինչև սեպտեմբերի 20-ը ներառյալ, ամեն օր՝ ժամը 10։00-ից 15։00-ը, բացի շաբաթ, կիրակի և այլ ոչ աշխատանքային օրերից։**

 Մրցույթը տեղի կունենա **սեպտեմբերի 25-ին՝ ժամը 14։30-ին,** «Ձագիկավանի միջնակարգ դպրոց» ՊՈԱԿ-ում, հասցեն՝ ՀՀ Սյունիքի մարզ, Քաջարան համայնք, գ․ Ձագիկավան, թաղամաս 2/15։

 Տեղեկությունների համար զանգահարել՝ (0285) 6-12-67, 077123167 հեռախոսահամարներով։